Vahepeal võtsin endale eesmärgiks Razz'i mängimist õppida. Stoxpoker'ist vaatasin videosid ning panin kõrva taha nii palju kui suutsin. Pärast tagusin Razz'i Pokerstarsis kokku umbes 7 tundi, ehk 4 sessiooni. Nende nelja sessiooni hulgas oli "fantastilist" kaardijooksu üsna hästi tunda. 3 korda tuli ette pasarahet, kus tund aega järjest ei õnnestunud midagi mängida. Tunni aja jooksul saada 1 korra anted ning blindid - pole just kiita värk. Kaks korda ei  saanud tunni jooksul sedagi. Kui seitsmest mängitud tunnist kolm ei saa praktiliselt ühtegi pot'i endale, kaob mänguisu ära tasapisi. Ühes sessioonis olid tunni jooksul parimad käed A25, obv on see premium käsi, kuid juurde tuli QQK ning pärast pikka kaalumist pidin selle maha panema. Mainimist väärt käsi oli AA4, millega UTG steali eriti ette võtta ei tahaks, tugevuselt teine starting hand oli aga 596 ning need, kes Razz'ist midagi jagavad, teavad mis need käed väärt on ilma positsioonita. Ülejäänud käed olid  tunduvalt hullemad. Magus tunne oli ka see, kui 4 jaotuse jooksul järjest 12 brick'i sain. Üritasin mingi sodiga mängida, kuid paraku kõik juurde tulevad kaardid paardusid või sain poisist kõrgema kaardi pihku juurde. Hmmm, skilliga pole siin miskit pistmist.